[{"text_idx": "#000000", "text": "La portugala ig\u0302is la tria lingvo pere de kiu eblas lerni Esperanton en la retejo Duolingo. La unua Esperanto-kurso tie estis lanc\u0302ita antau\u0306 tri jaroj, kaj la sumo de la eklernintoj nun superas 1,7 milionojn."}, {"text_idx": "#000001", "text": "La komenco de la Duolingo-kurso pri Esperanto en la portugala."}, {"text_idx": "#000002", "text": "La 28-an de majo 2018 Esperanto havos sian trian datrevenon en Duolingo \u2013 g\u0302uste en tiu tago en 2015 estis lanc\u0302ita la anglalingva kurso de Esperanto, kiu nun havas jam 1,3 milionojn da alig\u0302intoj. La dua kurso, tiu en la hispana, estis lanc\u0302ita fine de 2016, kaj nun havas proksimume 370.000 lernantojn."}, {"text_idx": "#000003", "text": "La 14-an de majo, precize du semajnojn antau\u0306 la jubilea dato estis lanc\u0302ita la tria kurso de Esperanto c\u0302e Duolingo, c\u0302i-foje por portugallingvanoj."}, {"text_idx": "#000004", "text": "G\u0302uste la portugala estis elektita unuavice, c\u0302ar Duolingo estas tre populara en Ameriko, kaj tre multaj portugallingvanoj uzas la retejon. En 2017 estis sume pli ol 47 milionoj da lernantoj en la kvin tiamaj portugallingvaj kursoj de Duolingo. Por franclingvanoj kaj ruslingvanoj same estis kvin kursoj, sed la suma kvanto de lernantoj estis nur 18 milionoj respektive 14 milionoj."}, {"text_idx": "#000005", "text": "En la germana kaj la c\u0302ina la kvanto de lernantoj c\u0302e Duolingo estis ec\u0302 malpli alta, do estis tutklare, ke la tria kurso de Esperanto estu en la portugala, lau\u0306 Chuck Smith, ambasadoro de Esperanto c\u0302e Duolingo."}, {"text_idx": "#000006", "text": "Ni demandis al Karina Oliveira, unu el la kunordigantoj de la portugallingva kurso c\u0302e Duolingo, kiuj pretigis g\u0302in."}, {"text_idx": "#000010", "text": "Libera Folio: Kial vi decidis okupig\u0302i pri la projekto, kion g\u0302i donas al vi persone? Kaj c\u0302u vi plu multe laboros pri g\u0302i nun, kiam la kurso estas preskau\u0306 preta?"}, {"text_idx": "#000014", "text": "Libera Folio: Kiaj estis viaj atendoj antau\u0306 tri jaroj, kiam la unua kurso estis lanc\u0302ita, kaj kiel aspektas la realo nun, kompare kun tiuj atendoj?"}, {"text_idx": "#000016", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000019", "text": "C\u0302u Esperanto povos travivi la enfluon de homoj kiuj ne volas atenti la bazan strukturon de la lingvo?"}, {"text_idx": "#000020", "text": "Ne estas neofte vidi komenton de iu kiu diras \"Mi fini la arbo!\" post Duolingo. Kaj mi c\u0302iun fojon hoveas."}, {"text_idx": "#000021", "text": "Certe Duolingo prezentas Esperanton al amaso da homoj . . . sed io ial mankas en la metodiko, ke homoj post c\u0302iuj s\u0302tupoj ankorau\u0306 ne komprenas la bazon."}, {"text_idx": "#000023", "text": "C\u0302u nura opinio de sensignifulo kiel mi? Ne. Jam en la komenco de la pasinta jarcento la granda Kabe mem diris: \"Mi opinias ke Esperanton plej necese devas lerni la Esperantistoj mem!\"."}, {"text_idx": "#000026", "text": "Kaj tiuj firmaoj: Duolingo, Babbel, Rosetta Stone, Pimsleur, ktp . . . ne vere okupig\u0302as pri rezultoj. Ili okupig\u0302as pri vendado de la programoj. Estas ege malfacile trovi studojn au\u0306 analizojn pri sukcesa lernado g\u0302is iu nivelo de utilo."}, {"text_idx": "#000027", "text": "Mi konsentas, ke estas dezirinde, ke pli da esperantistoj regu la lingvon pli bone. Tamen mi ja havas etan problemon pri reago al pozitiva mesag\u0302o de iu esperantisto pri renkonti novajn homojn, kiu nur estas iom malafabla kritiko al ties neuzo de la akuzativo. Ekzistas esperantistoj, kiuj bone kaj belstile parolas la lingvon, kiuj tamen opinias, ke la akuzativo ne estas tiel grava, pro la celo de Esperanto esti kiel eble plej facila lingvo, pro tio, ke la plimulto de frazoj en Esperanto havas la saman vortordon (subjekto verbo objekto), ktp. G\u0302in mi ja s\u0302atas uzi c\u0302ar malkutima vortordo ja al mi plac\u0302as de tempo al tempo, sed plej ofte ne vere estas problemo por la komprenebleco de frazo neuzi la akuzativon."}, {"text_idx": "#000028", "text": "Krom tio c\u0302io, ec\u0302 se oni ja zorgas pri la uzado de la akuzativo en Esperanto, eble oni povus trovi pli afablan manieron defendi tiun uzadon ol ataketi iun por komenti ion pozitivan."}, {"text_idx": "#000034", "text": "Mi legis sciencan artikolon en kiu oni pristudis la kvanton de uzado de diversaj vortordoj en Esperanto. Plej ofte vere estas simpla vortordo. Tio ja estas kialo, lau\u0306 mi, por pensi, ke la akuzativo ne tiel gravas."}, {"text_idx": "#000036", "text": "ne gravas tro, almenaux ekzistas ekzistas"}, {"text_idx": "#000037", "text": "Kaj en kiu lingvo vi intecas paroli kun Duolinganoj dum la UK-o en Lisbono?"}, {"text_idx": "#000042", "text": "\"Duolingo\" estas granda firmao, kiu celas instrui multajn diversajn lingvojn. La nomo ne estis elektita pro Esperanto."}, {"text_idx": "#000043", "text": "La nomo de firmao \" duolingo\" estas familiara al Esperantistoj, char ghi finighas per \" o\"\nkaj Esperanto estu la dua lingvo por chiuj."}, {"text_idx": "#000044", "text": "La nomo tute ne rilatas al Esperanto. La firmao jam ekzistis antau\u0306 la enkonduko de la Esperanto-kurso."}, {"text_idx": "#000045", "text": "lingo= lingvo por komputila programo Adobe"}, {"text_idx": "#000046", "text": "Espereble Duolingo estu utila al la informado kaj disvastigado de E-o. Aux helpilo por la lernantoj . La movado bonvenigas Duolingo-n kaj la e-a Duolingo kalkulas je la favoro de la esp-istoj. Sed cxu Duolingo faras la reciprokon? Kia estas la instruado kiu ne prezentas la (bildon de la) kulturon kaj la mondon de la instruata lingvo kaj ne instigas kaj ne helpas la lernantojn partopreni en gxi? Cxu estas vere ke Duolingo malpermesas ke iu ajn serioza k senprofitcela e-a institucio sendu al la lernantoj elektronikan kurieron kun informoj primovadaj kaj pri aliaj servoj (kun kompreneble la rajto de la celato rifuzi la pluan ricevadon) kaj absolute kasxas la lernantaron interne de iaspeca murego? Pli ol unu miliono da lernantoj de Eo inter anglalinvanoj? Cxu Duolingo estas science esplorebla aux fermita skatolo? Se estas tiom da kaj jam de pli ol 3 jaroj da tia supozata furorajxo, kiom da ni konas plurajn aux kelkajn esperantistojn alvenintaj el tiu instruado? \u201cc\u0302ar nenio estas kovrita, kio ne estos elmontrita, kaj nenio kas\u0302ita, kio ne estos konigita.\u201d (Mateo 10:26)"}, {"text_idx": "#000047", "text": "Duolingo prifajfas \"la movadon\". La programo instruas la bazan lingvon. Poste la lernantoj mem rajtas esplori kio ekzistas en la \"ekstera mondo\" de Esperantujo."}, {"text_idx": "#000048", "text": "Certe Duolingo ne povas permesi al iu ajn reklami pri io ajn al la lernantoj. Ne estas sufic\u0302e da homforto por decidi kio estas bona kaj kio estas malbona (kaj estas multe da malbonaj aferoj en kaj pri Esperanto en la mondo). Kiel oni sciu ke via \"institucio\" estas serioza kaj senprofitcela? Ne eblas."}, {"text_idx": "#000049", "text": "Pri sciencaj esploroj, jen tikla afero. Firmaoj kiel Duolingo, Rosetta Stone, Babbel, ktp celas vendi sian varon. Pri rezultoj, kaj rezultoj g\u0302is iu grado au\u0306 nivelo, oni ne multe parolas, kaj mi ne sukcese trovis ion ajn kiu vere estas valida. La firmao Rosetta Stone, ekzemple, vendas multekostajn programojn, kaj jen la fino. La firmao gajnas monon, kaj la klientoj posedas ion. Sed c\u0302u ili posedas lingvo-kapablon, neniu vere scias."}, {"text_idx": "#000054", "text": "La argentina selektitaro estas c\u0302ampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizag\u0302o por la deputitaro"}, {"text_idx": "#000055", "text": "Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn"}]